sasicodes/solvari-1 huggingface dataset:
அமெரிக்க செனட்டர் ஜான் மெக்கைன் மறைவுக்கு இரங்கல் அவரை பிரிந்து வாடும் குடும்பத்தினருக்கு ஆறுதல் தெரிவித்து கொள்கிறேன்.
கதவை திறந்தவுடன் பனிக்காற்று முகத்தில் தீண்டிச்சென்று என்னை உறையச்செய்தது கம்பளியை எடுத்து உடம்பில் போர்த்திக்கொண்டு அறையை விட்டு வெளியே வந்தேன்.
மாடியில் இருந்து அந்த தெருவை பார்த்துக்கொண்டே இருந்தேன் கனத்த அமைதியில் பெங்களுரே உறங்கிக்கொண்டு இருந்தது கிழே இறங்கி நடக்கத் தொடங்கினேன்.
தெருவிளக்குகளை தவிர தெருவில் யாருமில்லை நடுங்கும் குளிரில் நடைபயணம் தொடர்ந்தது ஆங்காங்கே இருக்கின்ற குப்பை தொட்டியில் நாய்கள் குப்பைகளை கிளறிக்கொண்டு இருந்தது.
அதைப்பார்தப்படி கைகளை கட்டிகொண்டே நடந்து சென்றேன் கொஞ்சம் தூரம் சென்றதும் சட்டென்று ஒரு குரல் திரும்பிப்பார்த்தேன்..வயதான பாட்டி என்னை அழைத்தார் அவரை ஒரு மாதத்திற்கு முன்பு சந்தித்தேன் கோத்தகிரியில் தேயிலை தோட்டத்தில் சந்தித்த அனுபவம் அவர் அருகில் சென்றேன்.
அவர் அருகில் சென்றேன் இந்தா தம்பி டீ குடிங்க என்று பாலில்லாத தேநீரை கோப்பையில் ஊற்றி என்னிடம் கொடுத்தார் அவரிடம் இருந்த பெண் என்னிடம் ஒரு பழத்தை கொடுத்தார் மலையில் காயும் பழம் அது.
ஊருக்கு போகலியா பாட்டி என்று கேட்டேன் அவரின் கண்கள் கலங்கியது கலங்கிய குரலில் கூறினார் போகணுமே போகணுமே தம்பி எப்போ அவங்ககிட்ட பேசனாலும் நாங்க இங்க நல்லாதான் இருக்கோம்ன்னு சொல்லிட்டு இருக்கோம் நாங்க பட்ற கஷ்டத்தை அவங்களிடம் சொல்ல மாட்டோம் எத்தனையோ வருசம் ஆச்சு எங்க சொந்த பந்தங்களை பார்த்து இப்போ போகணும்னா எங்களுக்கு முப்பதாயிரம் பணம் வேணும் இவங்க குடுக்குற கூலிக்கு அதுக்கெல்லாம் வாய்ப்பே இல்லை.
தமிழ்நாட்ல இருந்தோம் இலங்கைக்கு விரட்னாங்க அப்பறம் எங்க அடுத்த தலைமுறை அங்க வளந்துச்சு உடனே மறுபடியும் அங்க இருந்து எங்கள விரட்னாங்க மறுபடி சொந்த ஊருக்கு போனோம் நாங்க புதுக்கோட்டை பக்கம் ஒரு தலைமுறை கழிச்சு சொந்தம் வந்து இருக்கே சந்தோஷ பாடுவாங்கன்னு நினைச்சோம் விரட்டி விட்டாங்க அப்பறம் எங்களுக்கு தெரிஞ்ச தொழில் தேயிலை வேலைதான்.
தஸ்தாயெவ்ஸ்கியியோட ஒரு வரி ஞாபகம் வருது பாட்டி நீங்க சொல்ற கதையை கேட்டு நிராகரிப்பும் கைவிடப்படுதலுமே மனிதனின் ஆறாத துயரங்கள் எவ்வளவு உண்மையான வார்த்தைகள் பாட்டி.
உங்கள இந்த சமூகம் அரசாங்கம் நிராகரிச்சுடுச்சு கைவிற்றுச்சு என் காதலும் கைவிட்டு போச்சு ஆனா உங்க வலிய பார்க்கும்போது என்னதுலாம் ஒன்றுமே இல்லை பாட்டி.
நாங்கள் கதைத்துகொண்டு இருக்கும்போதே அவருடன் வேலை பார்க்கும் பல தொழிலாளர்கள் அங்கே வந்து இருந்தார்கள் என்ன நடந்தாலும் இந்த கஷ்டம் எங்களுக்குள்ளே போகிடனும் தம்பி எங்க புள்ள குட்டிங்க இதுல மாட்டக்கூடாது அதனால்தான் எல்லாத்தையும் பொறுத்துக்கிட்டு வேலை செய்யுறோம்.
இன்னைக்கு எல்லாருமே இந்த அரசாங்கம் சமூகத்தால ஏதோ ஒரு வகைல நிராகரிக்கபட்றோம் நாமளும் இந்த உலகமயமாக்கல் என்று கொள்கைள நாடோடிகளா மாறிகிட்டே இருக்கோம் என்றேன் நான் ஆமாம்பா அதிகமா உழைக்குறோம் ஆனா கூலி இல்லை உழைக்காம இருக்கவங்க அதிகம் பணம் சம்பாதிக்குறாங்க எப்படின்னு மட்டும்தான் தெரில என்று ஒரு தொழிலாளி கூறினார்.
இப்போலாம் படிச்சாலும் இதே நெலமதான் படிச்ச படிப்புக்கு வேலை இல்லை கெடச்ச வேலைல சரியான கூலி இல்ல பிரச்சனை வேற எங்கயோ இருக்கு அத தெரிஞ்சுக்க பேசவும் நேரமே இல்லையே.
குளிர் அதிகமாக இருந்தாலும் அவர்களிடம் கதைத்துக்கொண்டு இருந்த அந்த இரவு அலாதியான உணர்வோடு சென்றது அதில் ஒரு சிறுவன் என்னை கிழே குனிய சொன்னான் குனிந்தேன் அவனின் உதட்டை வைத்து எனது கண்ணத்தில் முத்தத்தை அழுத்தினான்.
உங்களை தேயிலை தோட்டத்தில் பார்த்துள்ளேன் இதோ இந்த குழந்தைளை அவ்வூர் பள்ளியில் பார்த்துள்ளேன் பெங்களூரில் இரவு நேரத்தில் இங்கே என்ன செய்துகொண்டு இருகின்றீர்கள் என்று வினவினேன்.
எல்லோரும் சிரித்தார்கள் பாட்டி சொன்னார் தம்பி பெங்களூர் எங்க இருக்குனே எங்களுக்கு தெரியாது நீதான் கோத்தகிரிக்கு வந்து இருக்க என்று அவர்சொன்னதும் எனக்கு ஒன்றும் விளங்கவில்லை தலை சுற்றியது எங்கே இருக்கின்றேன் நமது அறையில் இருந்துதானே வந்தோம் என்று சிந்திதுகொண்டே இருந்தேன்.
சட்டேன்று அலைபேசியில் அலாரம் அடிக்க கண் முழித்து பார்த்தேன் மணி ஆறு அலாரத்தை நிறுத்திவிட்டு கதவை திறந்தேன் கதவை திறந்தவுடன் பனிக்காற்று முகத்தில் தீண்டிச்சென்று என்னை உறையச்செய்தது இப்போது விடிந்து வெண்மேகங்கள் மெதுவாக நகர்ந்துகொண்டு இருக்க மெதுவாக பெங்களூர் இயங்கிக்கொண்டே இருந்தது அந்த காலை பொழுதில்.
இரவு கனவில் நடந்த உரையாடலை நினைத்துப்பார்த்தேன் உதட்ரோம் சிறு புன்னகை நான் கோத்தகிரியில் சந்தித்த மனிதர்களை நேற்று கனவில் சந்தித்த மகிழ்ச்சியோடு அலுவலகம் கிளம்ப தயாரானேன் அந்த சிறுவன் நான் கோத்தகிரியில் இருந்து கிளம்பும்போது கொடுத்த முத்தம் இன்னும் எனது கண்ணத்தில் இருந்து காயவில்லை.
விவாதம் என்பது கருத்துபரிமாற்றத்தின் வழியே புதிய கருத்துகளை தெரிந்துகொள்ள மனிதர்களின் மனநிலை உணர சமூகத்தின் மனசாட்சியை புரிந்துகொள்ள உதவும் ஒரு அற்புதமான கலையாக மட்டுமே நான் பார்கிறேன்.
அவரவர் கொண்ட கருத்துக்களை வலுகட்டயமாக விவாதத்தில் திணிப்பது விவாதமாக நான் பார்கவில்லை வன்முறையாக மட்டுமே பார்க்கின்றேன் இதில் எந்த அறிவுபரிமாற்றம் நடப்பபதாக தெரியவில்லை தனது அதிகாரத்தை தனது கருத்தியலை நிறுவுவதற்கு செலுத்தும் முயற்சியாகவே கருதுகிறேன்.
இயக்கத்திற்குள் நடக்கும் விவாதங்கள் அந்த இயக்கத்தின் அடிப்படை இலட்சியத்தை அடைவதற்காக ஜனநாயக வழிகளை நமக்கு காண்பிக்கும் விவாதமாக இருப்பதுதான் ஒரு ஆரோக்யமான விவாதம் என்பது எனது கருத்து.
ஒரு கருத்திற்கு மாற்றாக இன்னொரு கருத்தை வைக்கும்போது அது எப்படி தனிமனித தாக்குதல் எனப்படும் என்பதுதான் புரியவில்லை அதாவது கருத்து ஒரு மனிதரிடம் இருந்து வருகிறது அந்த கருத்திற்கு மாற்றாக ஒன்னொரு கருத்து கூறப்டுகிறது உடனே யாரையும் தனிப்பட்ட முறையில் கூற வேண்டாம் என்ற வாதம் முன்வைக்க படுகின்றது.
மாற்றுகருத்தை நான் ஆதரிக்கிறேன் அதனின் வழியேதான் நமது தேடலை விரிவுபடுத்த முடியும் என்று கூறிவிட்டு மாற்று கருத்து கூறினால் தனிமனித தாக்குதல் வேண்டாம் என்ற உபதேசம் மட்டுமே வருகிறது.
ஒருவரின் தனிப்பட்ட வாழ்க்கையை சாதியை மதத்தை நிறத்தை மொழியை பாலை வர்க்கத்தைகாதலை குடும்பத்தை இழிவுபடுத்தும்படி பேசுவதுதான் தனிமனித தாக்குதல் என்று நான் புரிந்துவைத்துள்ளேன் அதேபோல் அவரின் கருத்துதவறு நீங்கள் சரியில்லை உங்களுக்கு இது செய்ய தெரியவில்லை என்று ஒரு நபரின் தனிப்பட்ட எழுத்தை கருத்தை எதற்கும் லாய்க்கு இல்லை என்று அவமதிப்பது தனிமனித தாக்குதல் என்பது எனது கருத்து.
கருத்து என்ற பெயரில் மு செய்யும் வேலையை விமர்சனம் செய்வதும் செய்தவர்களின் வேலையை சரியில்லை என்ற தோணியில் வார்த்தைகளை வாக்கியத்தை பயன்படுத்திவிட்டு நாங்கள் கருத்தைதான் கூறினோம் என்பதும் அதற்கான மறுப்பை தெரிவித்து வேலை செய்தவர்கள் மீது தாக்குதல் வந்ததை கண்டித்து இது ஜனநாயகவழியல்ல என்பதை கூறினால் நீங்கள் தனிமனித தாக்குதல் தொடுக்கின்றீர்கள் என்று நம்மீது அம்புகளை பாய்ச்சுவதும் எப்படி எடுத்துகொள்வது என்பது புரியவில்லை.
நாம் அனைவரும் ஒரே நோக்கதிற்காக வருகின்றோம் நமக்குள் சில சமரசம் செய்துகொள்ளவேண்டும் என்று கூறும் கருத்து நிச்சயமாக ஏற்றுகொள்ளபடவேண்டிய ஒரு விடயம் நிச்சயம் எனக்கு அதில் எந்த மாற்றுக்கருத்தும் இல்லை.
மாற்றுகருத்தை ஏற்றுக்கொள்ளும் பக்குவத்தை இயக்கத்தில் இருப்பவர்களுக்கு விழிப்புணர்வு ஏற்படுத்துவதற்குபதில் மாற்றுகருத்தை வைக்கவேண்டாம் அதனால் அனைவரின் மனது புண்படுகிறது என்று மாற்றுகருத்து வைப்பவர்களை நோக்கி உபதேசம் மட்டுமே வருவது என்ன வைகையான விவாதம் என்று புரியவில்லை.
தனிப்பட்ட முறையில் அணைத்து மாற்றுகருத்துக்களும் ஏற்கப்படும் ஆனால் இயக்கம் என்று வரும்போது ஒற்றைகருத்துதான் ஏற்றுக்கொள்ளபடும் என்பதுதான் புரிந்துகொள்ள முடிகிறது இந்த போக்கு அணைத்து இயக்கங்களுக்கும் பொருந்தும் என்றே கருதுகிறேன்.
ஒவ்வொரு இயக்கமும் கருத்தியல் வழியேதான் பயணம்செய்துகொண்டு இருகின்றது விவாதங்கள்தான் இயக்கத்தை உயிரோடு வைத்துகொண்டு இருக்கின்றன.
விவாதம் வெறும் கருத்துபரிமாற்றம் அறிவு பரிமாற்றம் மட்டுமல்லவிவாதங்கள் வழியே தான் புரட்சிகள் உருவானது அறிவியல் புரட்சி சமூக நீதி புரட்சி அரசியல் புரட்சி என அணைத்து விவாதங்களின் வழியே உருவானது விவாதத்தை நசுக்குவதினாலேயே ஒடுக்குமுறைக்கு எதிரான புரட்சிகள் ஏற்பட்டுள்ளதுதொடரும் விடியற்காலை நான்கு மணிக்கு அலாரம் அடித்ததும் சட்டேன்று முழித்துகொண்ட பூங்கொடி அவளின் அம்மாவையும் எழுப்பி விரைவாக கிளம்புங்கள் என்று உத்தரவு கொடுத்து குளிக்கச்சென்றால்.. இந்த ஞாயிறுக்காக இரண்டு வாரங்கள் காத்துகொண்டு இருந்த அவளின் ஆர்வத்தை அவளது அம்மா புரிந்துகொண்டு தனது மகளோடு சேர்ந்து விரைவாக கிளம்பினார்.
பூங்கொடியின் நினைவுகள் மகிழ்ச்சியில் திளைத்தது இரண்டுமாதம் கழித்து பார்க்கபோகும் தனது நண்பர்கள் அக்காக்கள் அண்ணாக்கள் என்று ஒரு பெரிய கூட்டத்தை பார்க்கப்போகும் மகிழ்ச்சி நீண்ட தொலைவில் பயணம் செய்யபோகும் ஆர்வம் என அவளின் மகிழ்ச்சி ஆர்வதிற்கான காரணங்கள் எல்லைகள் கடந்து சென்றது.
ஐந்து மணிக்கு பேருந்து நிலையத்திற்கு வந்து பேருந்துதை பிடித்தால் மட்டுமே ஆறுமணிக்கு தெப்பகுளம் பொய் சேரமுடியும் என்பதை நன்கு உணர்ந்த பூங்கொடி அம்மாவை பேருந்துநிலையத்திற்கு அவசரப்டுதினால்.
பேருந்தில் ஜன்னலோரம் அமர்ந்துகொண்டாள் பூங்கொடி பேருந்து தெப்பக்குளத்தை நோக்கி விரைந்து பூங்கொடியின் நினைவுகள் இதுவரை சென்ற நடைகளை நோக்கி பயணித்தது ஒவ்வொரு நடையிலும் தான் கண்ட மலைகள் வயல்கள் காடுகள் என்று அவளின் நினைவுகள் அதனை சுற்றி சுற்றி வந்து அவளது மகிழ்ச்சியை அதிகரித்தது.
பல நேரங்களில் நடையில் கூறும் வரலாறுகளை கவனிக்க முயற்சி செய்வாள் அவளுக்கு ஒன்றும் விளங்காது அதனால் அவள் அந்த பேச்சுகளை கவனிப்பது இல்லை அவளின் அம்மா அந்த வரலாற்று தகவல்களை உன்னிப்பாக கவனித்து தனது மகளுக்கு நேரம் கிடைக்கும்போது கதையாக கூறுவார் தனது அம்மாவின் வழியே கேட்கும்போது அவளுக்கு ஒரு கற்பனை வடிவாக அந்த வரலாறுகள் மனதில் பதிந்துபோகும்.
அவளது தாய் விரும்ப முக்கிய காரணம் எப்போதும் வீடு கோவில் வேலை என்று சுழற்சியாக சுழன்றுகொண்டு இருக்கும் வட்டத்தில் இருந்து வெளியே வந்து தனது சுதந்திரத்தை அனுபவிப்பதற்கும் தன் மகளுக்கு இப்போதிருந்தே அந்த சுதந்திரத்தை கொடுக்கவும்தான்.
அம்மா எப்போ தெப்பகுளம் போய் சேருவோம் என்று பூங்கொடி கேட்க..இன்னும் பதினைந்து நிமிடத்தில் நாம் பொய் சேர்ந்து விடுவோம் என்று அவளது அம்மா குறினார்.இம்முறை பூங்கொடிக்கு அதிக ஆர்வம் வர காரணம் அவள் அம்மா பூங்கொடியிடம் நடையை பற்றி கூறிய விவரம்தான்.
இரண்டுவாரத்திற்கு முன்பு மாலை நேரம் பள்ளி பாடம் வரலாறு படித்துகொண்டு இருக்கும்போது அவள் அம்மாவிடம் இந்த முறை எந்த இடத்திற்கு அம்மா பசுமைநடை குழு அனைவரையும் அழைத்து செல்கிறார்கள் என்று கேட்டபோதுகீழடிக்கு செல்கிறார்கள் என்ற பதில் அம்மாவிடம் இருந்து வந்தது .அங்கே என்ன இருக்கு மலையா?
என ஆர்வத்தோடு பூங்கொடி மீண்டும் கேள்விகளை கேட்க அங்கே அகழ்வாராய்ச்சி செய்றாங்க என்று பதில் கூறினார் அவளின்அப்படினா என்ன அம்மா?
என்று மீண்டும் கேள்வி கேட்டால் .உனது புத்தகத்தில் சிந்து நதி ஹரப்பா மொகஞ்சதாரோ இடமெல்லாம் படிச்சல்ல அதேமாரி இங்கையும் கண்டுபிடிச்சுருகாங்க அத விட மிக பழைய இடமாம் என்று அம்மாவிடம் இருந்து பதில் வந்தது.
அந்த தகவலை அறிந்தவுடன் பூங்கொடிக்கு ஆர்வம் அதிகரித்தது பாட புத்தகத்தில் படித்த விடயம் போலவே நேரில் நாம் பார்க்கப்போகிறோம் என்ற ஆர்வம் அவளை ஆட்கொண்டது.
மக்கள் ஆங்காங்கே சிதறி சிதறி இருந்தனர் பூங்கொடி தனது நண்பர்களை எதிர்பார்த்துக்கொண்டு இருந்தாள் மக்கள் மெதுவாக வர தொடங்கினார்கள் ஒருவரை ஒருவர் நலம் விசாரிக்க தொடங்கினார்கள் பூங்கொடியும் தனக்கு தெரிந்தவர்களை நலம் விசாரித்து கொண்டு இருந்தாள்.
பூங்கொடியின் அம்மாவின் தோழிகள் வரவே அம்மா அவர்களிடம் மகிழ்ச்சியாக பேச தொடங்கினார் சிறிது நேரம் கழித்து அவளின் நண்பர்கள் தோழிகள் வரவே பூங்கொடியும் அவர்களோடு கலந்துகொண்டாள்.
பூங்கொடிக்கு எல்லையற்ற மகிழ்ச்சி இந்த பயணத்திற்காக ஒவ்வொரு மாதமும் பசுமைநடைக்கு காத்துக்கொண்டு இருப்பாள் இப்படியே இந்த பயணம் நீண்டுகொண்டே சென்றால் மகிழ்ச்சியாக இருக்கும் என்று ஒவ்வொரு நடையின் பயணத்திலும் அவள் நினைப்பதுண்டு.
எதற்காக இந்த பயணம் நமக்கு பிடிகின்றது என்று அவளுக்கு தெரியவில்லை அந்த பதிலை அவள் தேடியதில்லை ஆனால் ஒன்று மட்டும் புரிந்தது பயணம் ஏதோ ஒரு மகிழ்ச்சியை தருகிறது என்று அதுவும் கூட்டமாக செய்யும் பயணம் அளவுக்கடந்த மகிழ்ச்சியை தருகின்றது என்பது புரிந்தது.
பல எதிர்பார்புகள் பல கேள்விகள் பல உணர்வுகள் என்று பூங்கொடியின் மனது மகிழ்ச்சியிலும் ஆர்வத்திலும் தத்தளித்து கொண்டு இருக்க கீழடி வந்து சேர்ந்தது பசுமைநடை.
மிக உயர்ந்த தென்னை மரங்களை பிரமாண்டமாக பார்த்துக்கொண்டே பசுமைநடை குழுவுடன் நடந்துகொண்டு இருந்த பூங்கொடி ஒரு இடத்தில் அனைவரும் அமர முதல் வரிசையில் பொய் அமர்ந்துகொண்டாள் சிறப்பு விருதினர்களாக வந்து இருப்பவர்களின் உறைகளை கேட்க.
கீழடி அகழ்வாராய்ச்சி பற்றி பேச தொடங்கினார்கள் சில விடயம் பூங்கொடி மனதில் நின்றது பல விடயம் காற்றில் பறந்து போனது ஆனால் ஒன்று மட்டும் அவளுக்கு புரிந்தது இந்த இடம் ஒரு முக்கியமான இடம் இதனின் வரலாறு மிகவும் பழமையானது என்று அந்த பள்ளங்களை உற்று பார்த்துகொண்டு இருந்த பூங்கொடி அந்த பள்ளங்கள் அனைத்தும் தூரிகை வைத்து தான் பொறுமையாக சுரண்டினார்கள் என்பதை கேட்டபிறகு அவர்களின் உழைப்பை கண்டு வியந்து போனாள்.
உரை முடிந்து அனைவரும் வேறு ஒரு இடத்திற்கு நகர்ந்து சென்றார்கள் அப்போது பூங்கொடியின் மனது அவர்களின் உரையில் புரிந்துகொண்ட சில விடயங்களை பற்றி அம்மாவிடம் கேள்வி எழுப்பினால்அம்மா இனிமேல் இந்த தகவல்கள் அனைத்தும் எனது வரலாறு பாட புத்தகத்தில் இடம்பெறுமா?
அப்படி வந்தால் அந்த பாடத்தில் நான் நிறையை மதிப்பெண் எடுப்பேன்.அவளின் அம்மா சிரித்துகொண்டே இந்த தகவல்கள் அனைத்தும் பாட புத்தகத்தில் வரவேண்டும் என்றால் அதற்கு நாம் அதிகம் போராட வேண்டும் என்றார்.என்ன போராட்டம் அம்மா என்று பூங்கொடி கேட்க..நீ வளர வளர அதற்கு பின் இருக்கும் அரசியலை கற்றுகொள்வாய் நாம் இதை பற்றி வீட்டில் அடிக்கடி இனிமேல் விவாதிப்போம் என்று கூறினால்.
ஒவ்வொரு பள்ளத்தில் இருக்கும் வரலாறை பற்றி வரலாற்றாசிரியர் விளக்கிக்கொண்டே இருக்க பூங்கொடி அதை உன்னிப்பாக கவனித்தால் அம்மக்கள் உபயோகித்த பொருட்கள் வீடு அமைப்பு முறை கழிவு நீர் மேலாண்மை அனைத்தை பற்றியும் அவர் விளக்கினார் பூங்கொடிக்கு அனைத்து விடயங்களும் மனதில் பதிந்தது.
இதை அனைத்தையும் நான்கு சுவற்றிக்குள் வைத்து ஒரு காகிதத்தில் இருக்கும் புகைப்படங்களை பார்த்து ஆசிரியர் பாடம் நடத்துவது நினைத்தால் மிகவும் கடினமாக இருகின்றது என்று எண்ணினால்.
இப்படிபட்ட ஒரு திறந்த வகுப்பறை எப்போது நமக்கு வரும் என்ற கேள்வி அவளிடம் ஆழமாக வேரூன்றி இருந்தது பசுமைநடை வந்ததில் இருந்து.
பின்பு அனைவரும் ஒரு இடத்தில் அமர்ந்தார்கள் அகழ்வாராய்ச்சி பணியில் இருந்த ஊழியர்கள் அவர்களுக்கு அகழ்வாய்வில் கிடைத்த அம்மக்கள் உபயோகித்த அணிகலன்கள் கருவிகள் போன்றவற்றை பசுமைநடை குழுவிற்கு விளக்கிக்கொண்டு இருந்தனர்.
அவர்கள் உரை முடிந்தபின்பு அனைவர்க்கும் ஆயிஷா என்ற புத்தகம் பசுமை நடைக்கு வந்த மக்கள் அனைவர்க்கும் விநியோகிக்கப்பட்டது அது என்ன புத்தகம் அம்மா என்று பூங்கொடி அம்மாவிடம் கேட்க உன்னை போல் ஒரு பள்ளி சிறுமியின் கதை அணைத்து பெற்றோர்களும் ஆசிரியர்களும் படிக்கவேண்டிய புத்தகம் இது என்று கூறினார்.
சரி அம்மா இந்த கதையை வீட்டில் எனக்கு கூறுங்கள் என்று கூறிவிட்டு காலை உணவை முடித்துவிட்டு அந்த அகழ்வாராய்ச்சி பள்ளங்கள் அருகே சென்றால் பூங்கொடி.
பூங்கொடி ஒரு ஓட்டை எடுத்து பார்த்துக்கொண்டே இருந்தால் அந்த அமைதியான சூழலில் காற்றின் சப்தமும் பறவைகளின் சப்தமும் கேட்டுகொண்டு இருக்க அந்த சிறிய ஓடு அவளுக்கு ஏதோ ஒன்றை சொல்ல முயற்சிப்பது போல் அவளுக்கு தெரிந்தது இதே ஓட்டை இரண்டாயிரத்து ஐநூறு ஆண்டுகளுக்கு முன்பு நம்மை போன்ற ஒரு பெண் இந்த ஓடுகளை வைத்து விளையாடிக்கொண்டு இருந்திருப்பாள் இப்பொது இவ்வளவு ஆண்டுகள் கழித்து இந்த ஓடு எனது கையில் கிடைத்துள்ளது.
அந்த பெண் எப்படி இருந்திருப்பாள் என்ன உடை அணிதிருப்பாள் என்னை போல் எட்டாம் வகுப்பு படித்துகொண்டு இருந்திருப்பாலா அந்த காலத்தில் கல்வி முறை எப்படி இருந்திருக்கும்?
என கேள்விகள் அவள் மனதில் எழத்தொடங்கின..பூங்கொடிஎன்ற சப்தம் கேட்க உடனே நினைவுகள் நொடிநேரத்தில் பல வருடங்கள் கடந்து இருக்கும் இடத்திற்கு வந்து சேர்ந்தது.
அவளின் அம்மா அவளை அழைத்தாள் அந்த இடத்தை விட்டு கிளம்புவதற்கான நேரம் வந்து விடத்தை அறிந்த பூங்கொடி சிதறிக்கிடந்த ஒரு ஓட்டை எடுத்துக்கொண்டு சென்றால்.
பல சிறுவர்கள் சிறுமிகள் தண்ணீரிலும் மணலிலும் சுதந்திரமாக விளையாடிக்கொண்டு இருந்தார்கள் அவர்களை ரசித்துகொண்டே அந்த இடத்தை விட்டு அம்மாவுடன் நகர்ந்தாள் பூங்கொடி பல நினைவுகளுடன் தகவல்களுடன்.
பெண்களின் முன்னேற்றத்தை வைத்து தான் ஒரு சமூகத்தின் வளர்ச்சியை கணக்கிடுவேன் என்ற அம்பேத்கரின் வார்த்தைகள் எவ்வளவு உண்மை அடைங்கியது.
பூங்கோடிகளின் உணர்வுகளையும் ஆர்வங்களையும் அவளின் தாய் வழியாக அவள் கற்றுகொள்ளும் அரசியல் சமூக விழிபுனர்வுகளும் தொடர்ந்து ஊக்குவிக்கும் பொறுப்பும் அந்த வாய்ப்புகளை ஏற்படுத்தும் பொறுப்பு அனைவருக்கும் உள்ளது.
இதுவரை எனக்கு பிடிக்காத பாடம் அந்த ஆசிரியர் அந்த பாடத்தை எடுத்தவுடன் மிகவும் பிடித்துப்போனது இந்த அனுபவம் நம் அனைவரின் வாழ்வில் நிச்சயமாக நடந்திருக்கும் அப்படி ஒரு நிகழ்வு சிலர் பள்ளி கல்லூரி அனுபவத்தில் இல்லாமலே இருந்திருக்கும்.
இந்த அனுபவம் அனைத்திற்கும் காரணம் ஆசிரியர்தான் மாணவ மாணவிகளுக்கு ஒரு பாடத்தின் மேல் ஆர்வம் ஏற்படுத்துவதும் ஆர்வத்தை மழுங்க செய்வதும் ஆசிரியரிடம் தான் உள்ளது.
அறிவியலை பொறுத்தவரை நமது நாட்டில் உள்ள வகுப்பறைகள் நமது மாணவ மாணவிகளை சிந்திக்க வைக்காமல் மனப்பாடம் செய்ய பழக்க படுத்துகிறது அதனால் அடிப்படை விதிகளை பற்றி தெரியாமல் தொழில்நுட்ப கூலிகளாக அனைவரும் உருவாகப்படுகிறார்கள் என்பதை மறுபதற்கில்லை அதே வேளையில் தொழில்நுட்ப கூலிகளாக அனைவரும் மாறுவதற்கு இது மட்டும்தான் காரணம் என்று சொல்லவில்லை.
இந்த சூழலில் மிக அரிதான சில சமூக ஆர்வம் உள்ள ஆசிரியர்களே மாணவ மாணவிகளுக்கு பாடம் எடுப்பதை எளிமையாக புரியவைக்க தனது உழைப்பை செலுத்தி நடைமுறை படுத்துகிறார்கள்.
அப்படிப்பட்ட மனிதர்களில் நான் சந்தித்த மிக முக்கியமான மனிதர் அழகர்சாமி அய்யா ஒரு வருடத்திற்கு முன் மதுரையில் ஒரு மருத்துவமனையில் அழகர்சாமி அய்யாவை பற்றி பலரின் சொல்லாடல் வழியாக அறிமுகம் கிடைத்தது.
இந்த நிலைமையில் நாளைய மறுநாள் டெல்லியில் நடக்கும் தேசிய அறிவியல் போட்டியில் கலந்து கொள்ளும் எனது மாணவனை வரசொல்லுங்கள் என்று சைகையில் கூறுகிறார் என்று அய்யாவின் மகள் எனக்கு கூறிய வார்த்தைகளின் வழியாக தான் இவரின் அறிமுகம் கிடைத்தது.
மாநில அளவில் நடந்த அறிவியல் போட்டியில் தனது மாணவனை வழிநடத்தி வெற்றிபெறசெய்து அடுத்து தேசிய அளவில் நடைபெறும் போட்டிக்கு வழிநடத்த இன்னும் மூன்று நாட்களில் வருகிறேன் என்று தருமபுரியில் இருந்து தனது சொந்த ஊரான மதுரைக்கு வரும்போது நடந்த விபத்தில் மார்பெளும்புகள் உடைந்து நுரையீரலில் குற்றி பலத்த காயத்துடன் வில் இவர் பிழைப்பாரா மாட்டாரா என்ற சூழ்நிலையில் பேசமுடியாமல் வெறும் செய்கையால் மட்டுமே டெல்லியில் நடக்கும் தேசிய அறிவியல் போட்டியில் கலந்து கொள்ளும் எனது மாணவனை வரசொல்லுங்கள் என்று மற்றவர்களுக்கு புரியவைதுள்ளார்.
ஒரு மனிதனுக்கு பள்ளி மாணவ மாணவிகளுக்கு அறிவியல் கற்று கொடுக்க வகுப்பு எடுக்க இவ்வளவு ஆர்வமா என்று வியந்தேன் எழுபது வயதில் மிக கடுமையாக பாதிகப்பட்ட விபத்தில் தனது உடல் பாகங்கள் அசையாத நிலைமையிலும் அவருக்கு இருக்கும் அந்த வேகம் தன்னம்பிக்கை எனக்கு வாழ்வில் பல புரிதல்களை ஏற்படுத்தியது.
அவரின் குடும்பத்தில் ஒரு வருடத்திற்கு மேலாக தொடர்பில் உள்ளேன் ஆனால் அவரின் பணி குறித்து இதுநாள்வரை தெரிந்தது இல்லையே என்ற வருத்தமும் இனி எப்போது அவரை பார்க்க போகிறோம் என்ற ஏக்கமும் என்னுள் அதிகரித்தது.
அவரின் குடும்ப நபர்களிடம் அவரை பற்றி விசாரித்தேன் பள்ளி மாணவ மாணவிகளுக்கு அறிவியலை எளிதாக செயல்வடிவில் புரியவைத்து அவர்களின் அறிவியல் ஆர்வத்தை அதிகரிப்பதே தனது பணியாக இருபது ஆண்டுகளாக செய்துகொண்டு வருகிறார் என்பதை அறிந்தேன்.
மூன்று மாதம் கழித்து அவர் குணமடைந்து விட்டிற்கு வந்துவிட்டார் என்ற செய்தி அறிந்ததும் மதுரைக்கு செல்வதற்கு எனக்கு இருக்கும் பல காரணங்களில் இதுவும் ஒரு முக்கிய காரணமாக அன்றிலிருந்து உருவானது.
தொடர்ந்து மதுரைக்கு செல்லும்போது அவரை சந்தித்து உரையாடும்போது அவரின் அனுபவங்களும் அறிவியல் ஆர்வமும் அறிவியல் வழியான சமூக பார்வையும் எனக்கு பல ஆழமான புரிதல்களையும் அனுபவங்களையும் ஏற்படுத்தியது.
தனது ஆர்வத்திலும் விடமுயற்சியிலும் புதிதாக வரும் தொழில்நுட்பத்தை கற்றுக்கொள்வார் ஒரு கூலி தொழிலாளியான உங்களுக்கு பொறியாளர் வேலை சரிப்பட்டுவராது என்று புறம் தள்ளிய தனது மேலாளர்களை தனது கடின உழைப்பால் கற்று கொண்ட அறிவியலை வைத்து புறம் தள்ளினார்.
அறிவியலின் அடிப்படையிலும் தத்துவத்திலும் அவர் உறுதியாக இருந்ததற்கான காரணம் கற்றல் மீது உள்ள ஆர்வமும் தொடர் புத்தக வாசிப்பும் செயல்முறை அனுபவமும்தான்.
வாழ்வின் ஒரு கட்டத்தில் தனது சொந்த ஊரான மதுரை பக்கம் இருக்கும் மங்கல்வேயு என்ற கிராமத்திற்கு வந்த இவர் தனது அனுபவத்தை வைத்து தொழில் தொடங்க முடிவெடுத்தபோது அவரது வாழ்வில் சில திருப்பங்கள் ஏற்பட்டது பள்ளி மாணவ மாணவிகள் அறிவியலை மனப்பாடம் செய்ய பழக்க படுத்தப்படுகிறார்கள் என்பதை உணர்ந்து தனது தொழில் செய்யும் என்னத்தை விடுத்து சில அறிவியல் உபகரங்கங்களை தனி மனிதனாக செய்ய தொடங்கினார் அந்த யில் அறிவியலுக்கு அடிப்படையான அணைத்து தத்துவங்களையும் செயல்முறை விளக்கத்தோடு மாணவ மாணவிகளுக்கு புரியவைப்பதே அவரது எண்ணம் இதற்கு பல நாட்கள் தனது உடலுழைப்பை செலுத்தி தத்துவங்களை எப்படி எளிமையாக செயல்வடிவத்தில் கொண்டு வருவது என்று நன்றாக சிந்தித்து பல நிதி நெருக்கடி இருந்தபோதும் பல்வேறு இடங்களில் கடன்வாங்கி அதை செய்து முடித்தார்.
இதை ஒரு பள்ளியில் சென்று கொடுத்ததற்கு அவர்களின் பதில் நீங்கள் எந்த யில் இருந்து வருகிறீர்கள் எங்களுக்கு இதெல்லாம் வேண்டாம் பணமாக நன்கொடை தாருங்கள் என்று கேட்டு அவரை புறக்கனித்தார்கள்.
அவர் தொடர்ந்து பள்ளிகளில் ஏறி ஏறி இறங்க பள்ளிகள் அவரை புறம் தள்ளின பின்பு ஒரு நாள் அவரின் குடும்ப நண்பர் ஒருவர் அப்பா எனது பள்ளிக்கு வந்து எடுங்கள் என்று அவரை அழைக்க அவரது பணி அன்றிலிருந்து தொடங்கியது.
படிக்கும் பயிற்சி ஆசிரியர்களுக்கு அறிவியலை எப்படி செயல் முறையில் மாணவர்களுக்கு எடுப்பது என்பதை பற்றி பயிற்சி எடுத்துள்ளார் இல் மாநிலம் முழுவதும் உள்ள அறிவியல் பேராசிரியர்களுக்கு சிறப்பு பயிற்சி கொடுத்துள்ளார்.
தொடர்ந்து மாணவ மாணவிகளுக்கு அறிவியலை செயல் வடிவிலும் அடிப்படை புரிதலையும் புரிந்து செழுமையாக்க அவர்களுக்கு பயிற்சி கொடுப்பதும் அவர்களுக்கு பாடம் நடத்தும் அறிவியல் ஆசிரியர்கள் பேராசிரியர்களுக்கு பயற்சி கொடுப்பதை தனது பணியாக செய்து கொண்டு இருகின்றார்.
ஒருமுறை இல் பல பேராசிரியர்களுக்கும் ஆசிரியர்களுக்கும் இவர் பயிற்சி கொடுத்து முடித்த பின்பு தலைவர் இவரிடம் தனியாக இங்கு இருக்கும் ஆசிரியர்கள் அனைவரும் .
என பெரிய படிப்பு படித்தவர்கள் நீங்களோ எந்த கல்வி தகுதியும் இல்லாதவர் எப்படி இவர்களுக்கு பாடம் எடுக்கலாம் அது தவறு இனி அப்படி எடுக்க கூடாது என்று கூறிவிட்டு சென்றார் அந்த பயிலரங்கு முடியும்போது அணைத்து ஆசிரியர்களும் இவரின் வகுப்பை பற்றி மேடையில் பேச தாங்க முடியாத அந்த இயக்க தலைவர் எல்லாம் இவர் அருமையாக எடுத்தார் என்று கூருகிரீர்கள் அப்போது உங்களுக்கு எதுவும் தெரியாத என்று கடிந்துள்ளார் இப்படி அவர் செல்லும் இடத்தில் உயர் இடத்தில் இருப்பவர்கள் இவரை ஒதுக்கிக்கொண்டுதான் இருன்கின்றார்கள் அதனை கடந்து இவர் தொடர் நடைபோட்டு கொண்டுதான் இருகின்றார்.
இவரிடம் இருக்கும் தகுதி அறிவு மட்டுமே ஆனால் அவர்கள் எதிர்பார்ப்பது வேறு தகுதி இப்படி ஒரு ஆசிரியர்கள் இருக்க இவரின் முக்கியதுவத்தை உணர்ந்த ஆசிரியர்கள் கல்வி துறையில் இருப்பதால்தான் இவரால் தொடர்ந்து பயணம் செய்ய முடிந்தது.
பெரும் விபத்திலிருந்து மீண்டு வந்த அவரால் பழைய வாழ்கைக்கு திரும்ப முடியவில்லை ஒரு கையின் செயல்திறன் குறைந்தது அப்பொதும் அவர் தொடர்ந்து மாணவர்களுக்கு அறிவியல் சாதனங்களை செய்துகொண்டே இருப்பதை கண்டு வியப்பளிகின்றது.
பல அறிவியாளர்களின் கதைகளை புத்தகங்கள் வாயிலாகவே படித்துள்ளேன் நான் வாழும் காலத்தில் இப்படி ஒரு அறிவியலாரை பார்த்ததும் உரையாடியதும் இனி தொடர்ந்து உரையடபோவதும் மகிழ்ச்சியளிகின்றது.
ஒவ்வொரு கண்டுபிடிப்புகளும் அதற்கு பின்னால் உள்ள வரலாறும் அதை கண்டுபிடிந்த விஞ்சானிகளின் வாழ்க்கை வரலாறும் வகுப்பில் இவர் எடுப்பதே இவரின் தனித்துவம் அறிவியல் பேராசிரியர்கள் அனைவரும் இவரிடம் கேட்கும் கேள்வி அய்யா நீங்கள் எந்த புத்தகத்தைதான் படிப்பீர்கள் இவ்வளவு தகவல்களை பெற.
இவர் எப்பொதும் கூறும் வசனம் வாழ்வில் நாம் எப்போது மாணவனாக இருக்க அப்போதுதான் கற்றுகொண்டே இருக்க முடியும் எனக்கு எல்லாம் தெரியும் என்ற நிலைப்பாடு நமது மனது எப்போது எடுகின்றதோ அதிலிருந்து நமது முன்னேற்றம் நின்றுவிடும்.
முத்துகிருஷ்ணன் அய்யா அவர்களின் விட்டிற்கு சென்றால் அழகர்சாமி அய்யாவை பார்க்கலாம் முக்கியமாக குழந்தைகளை அவரிடம் அழைத்து சென்றால் வருங்கால விஞ்சானிகளை நாம் பார்க்கலாம்.
முத்துகிருஷ்ணன் அவர்களின் தந்தை தான் அழகர்சாமி அய்யா பசுமைநடை எனக்கு கொடுத்த பல அனுபவங்களின் இவரின் அறிமுகம் எனது வாழ்வின் மிக முக்கியமான ஒன்று.
?என்னை பற்றி கூறுகிறேன்.. கொலைகளை தொடர்ந்து செய்து எனது ஆதிக்கத்தை நான் நிலைநாட்டிக்கொண்டு இருக்கின்றேன் உங்களால் என்னை ஒன்றும் செய்ய முடியாதுநான் ஒரு நண்பனாக உங்களுக்கு ஒன்றை கற்றுகொடுக்கிறேன் அது என்னவென்றால் சுயமரியதையாக இருக்க கூடாது மூடநம்பிகையில் எப்பொதும் முழுகி இருக்கவேண்டும் பிரச்சனைகளை மூன்று நாட்களில் மறந்துவிடவேண்டும் எந்த சம்பவம் நடந்தாலும் தனிப்பட்ட மனிதர்களை மட்டும் தான் விமர்சிக்க வேண்டும் தவறியும் அதற்கு பின்னால் இருக்கும் எங்களை சீண்ட கூடாது இங்கு இருக்கும் ஒவ்வொரு மனிதர்களிடம் நான் இருக்கின்றேன் உங்களால் என்னை ஒன்றும் செய்ய முடியாது என்னை அழிப்பது ஒரு முட்டாள்தனம் அதனால் தான் என்னை பல பேர் புத்திசாலித்தனமாக அனுசரித்து செல்கிறார்கள்.
உங்களுக்கு சமூக சேவை செய்ய வேண்டும் என்றால் நான் ஏற்படுத்திய ஏற்ற தாழ்வுகளால் பாதிக்கப்பட்ட மக்களுக்கு உதவி செய்து ஆறுதல் படுத்திக்கொள்ளுங்கள் இதை அனைத்தும் உருவாக்கி இப்பொது வரை அதை சரியாக பாதுகாத்து வருகின்ற என்னை உங்களால் ஒன்றும் செய்ய முடியாது.
இந்த சமூகத்தில் ஒரு குழந்தை பிறக்கும்போது அடுத்த நொடியே நானும் குழந்தையும் ஒன்றாகி விடுவோம் அது வளர வளர நானும் அதனுள் வளர்ந்துகொண்டே போகிறேன்.
என்னை எதிர்த்தால் நீங்கள் தனிமைப்படுத்த படுவீர்கள் ஒடுக்கபடுவீர்கள் கொலை செய்ய படுவீர்கள் எந்த சமூகத்திற்காக நீங்கள் என்னை எதிர்கின்றிர்களோ அதே சமூகம் உங்களை அழித்து விடும்.
பலபேருக்கு நான்தான் அணைத்து பிரச்சனைகளுக்கும் காரணம் என்பது தெரியாது அதற்கு அவர்களுக்கு பகுத்தறிவு வேண்டுமே அதை அவர்களுக்கு வரவிடாமல் பாதுகாப்பதே நான்தான்.
உங்களது மூடனம்பிகை பயம் அலட்சியம் வேற்றுமை பார்த்தல் தான் எனது பலம் நான் ஒரு பொருளோ உயிரினமோ அல்ல அழிப்பதற்கு நான் ஒரு உணர்வு கிருமியும் சில தொலைவுகளுக்கு தான் பரவும் நான் அதைவிட பலம் பொருந்தியவன் இரண்டாயிரம் வருடங்களுக்கு முன்பே எந்த தொழில்நுட்ப சாதனங்கள் இல்லாமல் இந்த நிலப்பரப்பு முழுவதும் மக்களின் மனதில் பரவினேன்.
ஒரு வேடிக்கை என்னவென்றால் தொழில்நுட்பம் அதிகரிக்க நான் அழிந்துவிடுவேன் என்று சிலர் கூறுகிறார்கள் அவர்களின் வசனத்தை நான் கண்டு நகைப்பதுண்டு நான் பார்க்காத பரிணாம வளர்ச்சியா?
அவர்கள் வெளியில் பல வசனங்கள் பேசினாலும் வீட்டிற்கு வந்தவுடன் என்னை கண்டு நடுங்குவார்கள் என்னை எதிர்க்க அவர்களால் முடியாது அவர்கள் வீட்டில் நான் கம்பீரமாக இருக்கின்றேன்.
இத்தனை வருடமாக என்னை பாதுகாத்து ஒவ்வொரு தலைமுறைக்கும் கடத்தி என்னை உயிர் வாழவைப்பதே மக்கள் தான் அவர்கள் என்னை எதிர்க்க மாட்டார்கள் நான் அவர்களுக்கு கடவுள்.
அவர்கள் அடிமையாகவே இருக்க அணைத்து வழிகளும் நான் செய்துவிட்டேன் இன்றும் அவர்கள் எனது கட்டுபாட்டில் தான் இருகின்றார்கள் சுதந்திரம் என்றால் என்ன என்று உணர்ந்த பெண்களுக்கு தெரியும் அவர்கள் எனது கட்டுபாட்டில் இருப்பது அடிமைத்தனத்தை அழகியலாக மாற்றுகிறேன் அதனால் அவர்களுக்கு இன்று அடிமை என்று தெரிய வாய்ப்பு இல்லை அதுதான் எனது வெற்றி.
உங்களது பண்பாடுகளில் நான் உள்ளேன் குடும்ப பழக்கத்தில் நான் உள்ளேன் உங்களது வீரத்தில் நான் உள்ளேன் உங்களின் ஒவ்வொரு உணர்விலும் நான் கலந்துள்ளேன் என்னை அழிப்பது எளிதான காரியமா?